નવી દિલ્હી : કેન્દ્ર મંત્રીમંડળ દ્વારા નવી સ્વાસ્થ્ય નીતિને મંજૂરી આપવામાં આવી છે. આ નીતિ હેઠળ સરકાર દેશમાં સૌને એશ્યોર્ડ હેલ્થ સર્વિસ આપશે. બે વર્ષથી પડતર આ નીતિને વડા પ્રધાન નરેન્દ્ર મોદીની અધ્યક્ષતામાં મળેલી બેઠકમાં મંજૂરી આપવામાં આવી હતી. આ નવી નીતિ અંગે કેન્દ્રીય સ્વાસ્થ્ય મંત્રી જે પી નડ્ડા સંસદના બંને ગૃહમાં માહિતી આપશે. સ્વાસ્થ્ય મંત્રાલયના સૂત્રોના જણાવ્યાનુસાર આ નિર્ણય મોટું નીતિગત પરિવર્તન છે, જે હેઠળ પ્રાથમિક આરોગ્ય કેન્દ્ર સ્તર પર કવરેજનો વ્યાપ વધશે.